“ราชกิจจาฯ” ประกาศตั้ง “ปารีณา-สิระ” นั่ง กมธ.ปราบปรามทุจริต
เว็บไซต์ “ราชกิจจานุเบกษา” เผยแพร่ประกาศแต่งตั้ง “ปารีณา-สิระ” นั่ง กมธ.ปราบปรามทุจริต 
เว็บไซต์ “ราชกิจจานุเบกษา” เผยแพร่ประกาศแต่งตั้ง “ปารีณา-สิระ” นั่ง กมธ.ปราบปรามทุจริต
16 ม.ค. 2563

ผู้สื่อข่าวรายงานว่า วันนี้ (16 ม.ค.) เว็บไซต์ราชกิจจานุเบกษา เผยแพร่ประกาศสภาผู้แทนราษฎร เรื่อง ตั้งกรรมาธิการในคณะกรรมาธิการการป้องกันและปราบปรามการทุจริตประพฤติมิชอบ ให้ ปารีณา ไกรคุปต์ และ สิระ เจนจาคะ ดำรงตำแหน่งแทน ธนะสิทธิ์ โควสุรัตน์-พยม พรหมเพชร
ความว่า ประกาศสภาผู้แทนราษฎร เรื่อง ตั้งกรรมาธิการในคณะกรรมาธิการการป้องกันและปราบปรามการทุจริตประพฤติมิชอบ แทนตําแหน่งที่ว่าง ตามที่ได้มีประกาศสภาผู้แทนราษฎร ลงวันที่ 12 กันยายน 2562 ตั้ง นายธนะสิทธิ์ โควสุรัตน์ และนายพยม พรหมเพชร เป็นกรรมาธิการในคณะกรรมาธิการการป้องกันและปราบปรามการทุจริตประพฤติมิชอบ นั้น
เนื่องจาก นายธนะสิทธิ์ โควสุรัตน์ และนายพยม พรหมเพชร ได้พ้นจากกรรมาธิการในคณะกรรมาธิการการป้องกันและปราบปรามการทุจริตประพฤติ มิชอบ เพราะลาออก และในคราวประชุมสภาผู้แทนราษฎร ชุดที่ 25 ปีที่ 1 ครั้งที่ 1 (สมัยสามัญประจําปีครั้งที่สอง) วันพุธที่ 6 พฤศจิกายน 2562 ที่ประชุมเห็นชอบให้ตั้ง นางสาวปารีณา ไกรคุปต์ และนายสิระ เจนจาคะ เป็นกรรมาธิการแทนตามลําดับ